La torre d'El Calvari de Paterna tornarà a marcar les hores este cap de setmana
13/07/2016

# La torre d'El Calvari de Paterna tornarà a marcar les hores este cap de setmana

[![El Alcalde, Juan Antonio Sagredo, y la concejala Nuria Campos, han realizado a El Calvari](/images/noticias/2016/07/calvari-reformado.jpg)](/images/noticias/2016/07/calvari-reformado.jpg)

13.07.2016

Les obres, que han finalitzat dos mesos abans del termini previst han comptat amb un pressupost d'execució de 45.516,81EUR, procedents del Pla d'Inversions Productives

L'Ajuntament de Paterna ha finalitzat els treballs de rehabilitació de la torre d'El Calvari, un dels monuments més emblemàtics del patrimoni municipal, que es trobava en obres des del passat mes d'abril.

La regidora d'Infraestructures, Seguretat i Medi Ambient, Núria Campos, ha explicat que “este cap de setmana tornarà a posar-se en hora el rellotge de la torre, que va estar paralitzat durant les reformes”. A més, també ha puntualitzat que “les obres han finalitzat dos mesos abans del termini previst, la qual cosa permetrà als veïns i veïnes disfrutar del nou espai durant les pròximes festes”.

Amb un pressupost d'execució de 45.516,81EUR, procedents del Pla d'Inversions Productives, les obres de millora que s'han dut a terme en El Calvari inclouen l'eliminació de les parts degradades dels murs, la substitució dels antics recobriments que es trobaven en mal estat per nous revestiments, així com el reforç dels pilars de formigó amb perfils angulars i la instal•lació d'una claraboia de policarbonat traslluït.

A més, també s'ha pintat el monument, s'han adequat els jardins de l'entorn, renovat els bancs i s'ha instal•lat un sistema de llums halògenes que permet mantindre il•luminades les quatre esferes del rellotge de la torre.

“Gràcies a les actuacions realitzades, no sols s'ha aconseguit garantir les seguretat i el bon estat d'El Calvari, sinó que també s'ha condicionat la zona, que ara presenta un aspecte totalment renovat” ha declarat la regidora Campos, que ha manifestat la intenció de l'equip de govern de “potenciar este enclavament patrimonial, que 'marca' el temps i la història del nostre poble i té capacitat para prop de 300 persones, com a zona de recreació i d'activitats veïnals”.